Alkatrasa (Gvineja)
Šis raksts ir par salu Gvinejā. Par salu ASV skatīt rakstu Alkatrasa. Alkatrasa (franču: Île Alcatraz) ir divas 1 ha lielas Gvinejai piederošas saliņas Atlantijas okeānā. 1992. gadā Alkatrasa tika iekļauta Rāmsaras konvencijas aizsargājamo vietu sarakstā. Viena no saliņām ir klinšaina un klāta ar biezu guano kārtu. Šeit atrodas lielākā brūno sullu (Sula leucogaster) kolonija Rietumāfrikā (apmēram 3000 pāru). Otra saliņa ir smilšains applūstošs sēklis, ko apdzīvo 6 zīriņu sugas. Apkārtējos ūdeņos mīt delfīni un jūras bruņurupuči.